[{"text_idx": "#000000", "text": "Rhodri Owen ac artistiaid gwa\u0302dd"}, {"text_idx": "#000003", "text": "Tra bo\u2019r Gadair honno yn un seremoniol a symbolaidd, yma\u2019n gweithio gyda derw, pi\u0302n a sapele, defnyddiodd Rhodri gyfrwng pren i greu dodrefn crefft-llaw gyda llinellau syml gla\u0302n \u2013 dewis arddull pwrpasol er mwyn i\u2019r cysyniad canolog o\u2019r newydd-anedig a thraul anorfod bywyd gael ei ddatblygu."}, {"text_idx": "#000004", "text": "Cyflwynwyd y dodrefn, gwrthrychau bob dydd cyfarwydd i bawb, fel canfasau gla\u0302n, gyda grwpiau o gefndiroedd amrywiol iawn ar draws Cymru yn gyfrwng i\u2019r newid wrth i\u2019r gwaith fynd rhagddo \u2013 heb unrhyw rwystrau na ffiniau, mynegir eu profiadau nhw o fyw ar y dodrefn mewn ffyrdd gweledol annisgwyl , gan wneud defnydd o ystod eang o gyfryngau, technegau a deunyddiau."}, {"text_idx": "#000005", "text": "Bydd yr arddangosfa ei hun yn newid hefyd ar ei thaith, gyda gofodau gwahanol yn cynnig cyfleon newydd ar gyfer mewnosod, cyferbyniad a phwyslais \u2013 yn arddangosfa fyw!"}, {"text_idx": "#000006", "text": "Wedi eu marcio, lliwio, tyllu, llosgi neu\u2019u datgymalu trawsnewidiwyd dodrefn \u201cnewydd-anedig\u201d Rhodri gan fynegi sut mae profiadau bywyd heddiw \u2013 llawenydd, trallod, etifeddiaeth ac amgylchedd yn gadael eu ho\u0302l arnom i gyd."}, {"text_idx": "#000011", "text": "Rhowch eich enw i dderbyn cylchlythyr Storiel er mwyn cael gwybod ymlaen llaw am arddangosfeydd, a derbyn cynigion arbennig a\u2019r newyddion diweddaraf"}]